Freiburg im Breisgau

Freiburg im Breisgau (in interlingua: Friburg in Brisgovia) es un citate in Baden-Württemberg (Germania) con un population de circa 230.000 personas situate in le sud-west del pais. Le fluvio Dreisam, al pede del Schlossberg, divide le citate un duo partes.

Le urbe, centro del region Breisgau al limine occidental del Foreste Nigre in le Plano Superior del Rheno, es un del famose e ancian citates universitari de Germania, assi como un sede archiepiscopal. Freiburg ha essite incorporate in le initio del dece-secunde seculo e se disveloppava in un grande centro commercial, intellectual e ecclesiastic del region superior del Rheno. Le citate es ben cognoscite pro su ancian universitate e su cathedral medieval, e pro su alte standard de vita e practica ecologic avantiate.

Le urbe, situate in le corde de un grande region viticole, es le puncto de entrata primari verso le beltate scenic del Foreste Nigre. Secundo statisticas meteorologic, le citate es le plus insolate e calide de tote Germania.

Categoria:Citates in Baden-Württemberg